Odločba Komisije

z dne 11. decembra 1997

o razveljavitvi Odločbe Komisije 97/613/ES in uvedbi posebnih pogojev za uvoz pistacij in nekaterih iz pistacij pridobljenih proizvodov s poreklom iz Irana ali poslanih od tam

(Besedilo velja za EGP)

(97/830/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 93/43/EGS z dne 14. junija 1993 o higieni živil [1] in zlasti člena 10(1) Direktive,

ker se Odločba Komisije 97/613/ES z dne 8. septembra 1997 o začasni odložitvi uvoza pistacij in nekaterih iz pistacij pridobljenih proizvodov s poreklom iz Irana ali poslanih od tam [2] uporablja do 15. decembra 1997 in bi jo bilo treba razveljaviti;

ker se je odkrilo, da so pistacije s poreklom iz Irana ali poslane od tam v mnogih primerih kontaminirane s preveliko vsebnostjo aflatoksina B1;

ker je Znanstveni odbor za hrano opozoril, da aflatoksin B1 celo v izredno majhnih odmerkih povzroča raka na jetrih in je poleg tega še genotoksičen;

ker to pomeni resno grožnjo za javno zdravje v Skupnosti in je nujno sprejeti zaščitne ukrepe na ravni Skupnosti;

ker je bil opravljen preizkus higienskih razmer v Iranu in je bilo ugotovljeno, da je treba izboljšati higienske prakse in sledljivost pistacij; ker poslanska ekipa ni mogla preveriti vseh faz ravnanja s pistacijami pred izvozom; ker so iranski organi dali zagotovila predvsem v zvezi z izboljšavami v proizvodnji, obdelavi, razvrščanju, predelavi, pakiranju in transportu; ker je torej primerno pistacije ali iz njih pridobljene proizvode s poreklom iz Irana ali poslane od tam izpostaviti posebnim pogojem za zagotovitev visoke ravni zaščite javnega zdravja;

ker se lahko pistacije in iz pistacij pridobljeni proizvodi s poreklom iz Irana ali poslani od tam uvozijo, če se uporabljajo ti posebni pogoji;

ker morajo biti pistacije in iz pistacij pridobljeni proizvodi proizvedeni, razvrščeni, obdelani, predelani, pakirani in prevažani v skladu z dobro higiensko prakso; ker je treba vsebnost aflatoksina B1 in skupnega aflatoksina ugotoviti v vzorcih, vzetih iz pošiljke, tik preden zapustijo Iran;

ker morajo iranski organi zagotoviti, da vsako pošiljko pistacij s poreklom iz Irana ali poslanih od tam spremljajo dokazne listine o proizvodnji, razvrščanju, obdelavi, predelavi, pakiranju in prevozu ter rezultati laboratorijske analize pošiljke o vsebnosti aflatoksina B1 in skupnega aflatoksina;

ker je treba za analize predložiti mnogo pistacij s poreklom iz tretjih držav ali poslanih od tam, da bi se ugotovila raven kontaminacije pistacij iz vseh virov z aflatoksinom B1 in skupnim aflatoksinom, ker se bodo v ta namen izvedli usklajeni uradni programi nadzora živil;

ker so bile države članice zaprošene za mnenje 29. oktobra 1997 in 10. novembra 1997,

SPREJELA NASLEDNJO ODLOČBO:

Člen 1

Ta odločba razveljavlja Odločbo 97/613/ES z dne 8. septembra 1997 o začasni odložitvi uvoza pistacij in nekaterih iz pistacij pridobljenih proizvodov s poreklom iz Irana ali poslanih od tam.

Člen 2

1. Države članice lahko uvažajo:

- pistacije iz oznake KN 08025000,

- pražene pistacije iz oznak KN 20081913 in 20081993,

s poreklom iz Irana ali poslane od tam le, če so pošiljki priloženi rezultati uradnega vzorčenja in analize ter zdravstveno spričevalo iz Priloge I, ki ga je izpolnil, podpisal in overil predstavnik iranskega Ministrstva za zdravje.

2. Pistacije in iz pistacij pridobljeni proizvodi s poreklom iz Irana ali poslani od tam se lahko v Skupnost uvozijo le prek ene od vstopnih točk, naštetih v Prilogi II.

3. Vsaka pošiljka se identificira po oznaki, ki ustreza oznaki na izsledkih uradnega vzorčenja in analize ter zdravstvenem spričevalu, navedenem v odstavku 1.

4. Pristojni organi vsake države članice zagotovijo, da so uvožene pistacije s poreklom iz Irana ali poslane od tam predmet preverjanja listin, da se zagotovi spoštovanje zahtev zdravstvenega spričevala in izsledkov vzorčenja, navedenih v odstavku 1.

5. Pristojni organ zagotovi, da je vsaka pošiljka pred sprostitvijo na trg z vstopne točke v Skupnost predmet sistematičnega vzorčenja in analize za aflatoksin B1 in skupni aflatoksin. Pristojni organ o rezultatih teh analiz obvesti Komisijo.

Člen 3

Ta odločba se pred 31. oktobrom 1998 pregleda in oceni, ali posebni pogoji iz člena 2 zagotavljajo zadostno raven zaščite javnega zdravja v Skupnosti. Pri pregledu se prav tako oceni, ali so posebni pogoji še potrebni.

Člen 4

Države članice sprejmejo potrebne ukrepe za uskladitev s to odločbo. O tem obvestijo Komisijo.

Člen 5

Ta odločba je naslovljena na države članice.

V Bruslju, 11. decembra 1997

Za Komisijo

Franz Fischler

Član Komisije

[1] UL L 175, 19.7.1993, str. 1.

[2] UL L 248, 11.9.1997, str. 33.

--------------------------------------------------

PRILOGA I

+++++ TIFF +++++

--------------------------------------------------

PRILOGA II

Seznam vstopnih točk, prek katerih se lahko v Evropsko skupnost uvozijo pistacije in iz pistacij pridobljeni proizvodi s poreklom iz Irana ali poslani od tam

Država članica | Vstopna točka |

BELGIQUE– BELGIË | Antwerpen |

DANMARK | Vsa danska pristanišča in letališča ter vse obmejne postaje |

DEUTSCHLAND | HZA Lörrach — ZA Weil am Rhein-Autobahn, HZA Stuttgart — ZA Flughafen, HZA München-Flughafen, HZA Hof — ZA Schirnding, HZA Weiden — ZA Furth im Wald-Schafberg, HZA Weiden — ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) — ZA Autobahn, HZA Cottbus — ZA Forst-Autobahn, HZA Bremen — ZA Neustädter Hafen, HZA Bremerhaven — ZA Container Terminal, HZA Bremerhaven — ZA Rotersand, HZA Hamburg-Freihafen-Abfertigungsstelle, HZA Hamburg-Freihafen — ZA Ericus-Abfertigungsstelle Südbahnhof, HZA Hamburg-Freihafen — ZA Köhlfleetdamm, HZA Hamburg-St. Annen — ZA Altona, HZA Hamburg-Waltershof-Abfertigungsstelle, HZA Hamburg-Waltershof — ZA Flughafen, HZA Frankfurt am Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Lüneburg — ZA Stade, Stadtverwaltung Dresden, Lebensmittelüberwachungs- und Veterinäramt, Grenzkontrollstelle Dresden-Friedrichstadt (für Bahntransport), Landratsamt Weisseritzkreis, Lebensmittelüberwachungs- und Veterinäramt, Grenzkontrollstelle (für Straßentransport), Landratsamt Niederschlesischer Oberlausitzkreis Lebensmittelüberwachungs- und Veterinäramt, Grenzkontrollstelle Ludwigsdorf (für Straßentransport), HZA Itzehoe — ZA Pinneberg |

ΕΛΛΑΔΑ | Αθήνα, Πειραιάς, Ελευσίνα, Αερολιμένας Αθηνών, Θεσσαλονίκη, Βόλος, Πάτρα, Ηράκλειο Κρήτης, Αερολιμένας Κρήτης, Εύζωνοι, Ειδομένη, Ορμένιο, Κήποι, Κακαβιά, Νίκη, Προμαχώνας, Πύθιο, Ηγουμενίτσα, Κρυσταλλοπηγή |

ESPAÑA | Algeciras (Puerto), Alicante (Aeropuerto, Puerto), Almería (Aeropuerto, Puerto), Barcelona (Aeropuerto, Puerto), Bilbao (Aeropuerto, Puerto), Cádiz (Puerto), Cartagena (Puerto), Gijón (Aeropuerto, Puerto), Huelva (Puerto), La Coruña-Santiago de Compostela (Aeropuerto, Puerto), Las Palmas de Gran Canaria (Aeropuerto, Puerto), Madrid-Barajas (Aeropuerto), Málaga (Aeropuerto, Puerto), Palma de Mallorca (Aeropuerto), Pasajes-Irún (Aeropuerto, Puerto), Santa Cruz de Tenerife (Aeropuerto, Puerto), Santander (Aeropuerto, Puerto), Sevilla (Aeropuerto, Puerto), Tarragona (Puerto), Valencia (Aeropuerto, Puerto), Vigo-Villagareia (Aeropuerto), Marín (Puerto), Vitoria (Aeropuerto), Zaragoza (Aeropuerto) |

ITALIA | Ufficio Sanità marittima ed aerea di Ancona Ufficio Sanità marittima ed aerea di Bari Ufficio Sanità marittima ed aerea di Genova Ufficio Sanità marittima di Livorno Ufficio Sanità marittima ed aerea di Napoli Ufficio Sanità marittima di Ravenna Ufficio Sanità marittima di Salerno Ufficio Sanità marittima ed aerea di Trieste |

LUXEMBOURG | Centre douanier, Croix de Gasperich, Luksemburg |

NEDERLAND | Rotterdam |

ÖSTERREICH | Nickelsdorf, Spielfeld |

PORTUGAL | Lisboa |

SUOMI– FINLAND | Helsinki |

SVERIGE | Göteborg |

UNITED KINGDOM | Channel Tunnel Terminal, Dover, Felixstowe, Gatwick Airport, Goole Grangemouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (including Tilbury and Thamesport), Manchester Airport, Manchester Container Port, Manchester including Ellesmere Port, Middlesbrough, Newhaven, Poole, Shoreham, Southampton |

--------------------------------------------------